b'\n_START_ARTICLE_\nAmniocenteza\n_START_PARAGRAPH_\nAmniocenteza (punkcija plodne vode) je prenatalna invazivna diagnosti\xc4\x8dna metoda, s katero se navadno med 16. in 18. tednom nose\xc4\x8dnosti testirajo morebitne bolezni ploda. Metoda poteka tako, da se skozi trebu\xc5\xa1no steno pridobi vzorec plodovnice (amnijske teko\xc4\x8dine). Vzorec plodovnice (plodove vode) se molekularno genetsko pregleda in dolo\xc4\x8di tudi \xc5\xa1tevilo kromosomov. Povpre\xc4\x8den \xc4\x8dlovek ima 46 kromosomov, sestavljenih iz 23 parov - diploidnih celic. Ta metoda se obi\xc4\x8dajno uporablja pri nose\xc4\x8dnicah, ki imajo zve\xc4\x8dano tveganje za rojstvo otroka z Downovim sindromom. Rezultat preiskave, ki pove \xc5\xa1tevilo 46, pomeni, da novorojenec nima okvarjenega kromosoma. Pri preiskavi se obi\xc4\x8dajno poda \xc5\xa1e rezultat XX, ki dolo\xc4\x8da \xc5\xbeenski spol, ali XY, ki dolo\xc4\x8da mo\xc5\xa1ki spol otroka.'